<classify> Uongozi, wanachama na wapenzi wa Simba wanathamini mno mchango wa wachezaji katika kuifanya timu yetu ifanye vizuri, hivyo tumeona ni jambo la busara kuwa na tunzo za mchezaji wake bora.Tunaamini kuwa tuzo hii itaongeza ari na kujituma kwa wachezaji wetu, kwani viongozi kazi yetu ya msingi ni kuhakikisha wachezaji wetu hasa wale wanaojituma zaidi wanatambuliwa na kuenziwa, alisema Aveva.Akizungumza jinsi tuzo ya mchezaji bora itakavyoendeshwa, Mkurugenzi Mkuu wa EAG Group ambao ni washauri na watekelezaji wa Masoko na Biashara wa Simba, Imani Kajula alisema wanachama na wapenzi ndio watakaochagua mchezaji bora wa mwezi kwa kupiga kura.Wanachama na wapenzi wa Simba na wapenda michezo wote ndio watakaochagua mchezaji bora wa mwezi kwa kutuma jina la mchezaji wanayempendekeza kwenda kwenye namba 15460, hii ni kwa wale tu ambao wamejiunga na Simba News kupitia mtandao wa Voda na Tigo wataweza kupiga kura kuchagua mchezaji bora wa mwezi wa Simba, alisema Kajula.Jinsi ya kumchagua mchezaji bora wa mwezi Septemba 2015, kwanza jiunge na Simba News kwa kutuma neno Simba kwenda namba 15460 haafu tuma jina la mchezaji kwenda namba 15460.Simba News ni huduma iliyoanzishwa na Simba ili kuwapa wapenzi wa Simba habari mbalimbali za Simba popote pale walipo ikiwemo matokeo, majina ya wachezaji wanaocheza mechi, usajili na habari nyingine za klabu ya Simba. Kujiunga na Simba News unatuma neno Simba kwenda namba 15460 ni maalumu kwa mitandao ya Tigo na Vodacom tu.  <topic>: michezo 